proxectonos/corpus_dominio_legal_administrativo_tmp huggingface dataset:
ORDE do 12 de setembro de 2013 pola que se resolve a concesión de subvencións ás agrupacións de voluntarios de protección civil de concellos de menos de 50.000 habitantes.
Vicepresidencia e Consellería de Presidencia, Administracións Públicas e Xustiza — III. Outras disposicións — 13/09/2013

Por Orde do 15 de maio de 2013 (DOG nº 104, do 3 de xuño), a Vicepresidencia e Consellería de Presidencia, Administracións Públicas e Xustiza estableceu as bases reguladoras para a concesión, en réxime de concorrencia competitiva, de subvencións ás agrupacións de voluntarios de protección civil de concellos de menos de 50.000 habitantes, e procedeu á súa convocatoria.
Vista a proposta de resolución da comisión avaliadora, en aplicación do artigo 6.3 da referida orde,
Primeiro. Conceder, con cargo á aplicación 05.25.212A.481.0 dos orzamentos xerais da Comunidade Autónoma de Galicia para o ano 2013, as subvencións que se detallan no anexo.
Segundo. Notificarlle o contido desta resolución ás agrupacións beneficiarias, especificando as condicións particulares que deberán cumprir.
Terceiro. Establecer unha modificación no prazo de presentación de facturas e xustificantes de pagamento (artigo 12 da Orde de 15 de maio), que será entre o 1 de xaneiro e o 11 de outubro de 2013.
Cuarto. Contra esta resolución, que esgota a vía administrativa, poderase interpoñer recurso de reposición ante este mesmo órgano no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 12 de setembro de 2013
CORRECCIÓN de erros. Orde do 8 de agosto de 2013 pola que se establecen as bases reguladoras das axudas para os e as titulares de terreos cinexéticos ordenados, destinadas á conservación das poboacións de caza menor, e se convocan para os anos 2013 e 2014.
Consellería de Medio Ambiente, Territorio e Infraestruturas — III. Outras disposicións — 13/09/2013

Advertidos erros no texto da citada orde, publicada no
Diario Oficial de Galicia
número 166, do 2 de setembro de 2013, cómpre publicar as seguintes correccións:
Na páxina 34729, anexo VIII (niveis de prioridade nas zonas rurais coa relación de concellos de caza menor) na táboa coa relación de concellos e entidades locais menores correspondentes a Zona prioritaria nivel 1 da zona rural Lugo Central (provincia de Lugo), onde di: «Abadín, Antas de Ulla, Begonte, Castro de Rei, Castroverde, Corgo (O), Cospeito, Friol, Guitiriz, Guntín, Incio (O), Láncara, Lugo, Monterroso, Muras, Outeiro de Rei, Palas de Rei, Paradela, Páramo (O), Pastoriza,(A), Potomarín, Rábade, Samos, Sarria, Triacastela, Vilalba e Xermade», debe dicir: «Abadín, Antas de Ulla, Begonte, Castro de Rei, Castroverde, Corgo (O), Cospeito, Friol, Guitiriz, Guntín, Incio (O), Láncara, Monterroso, Muras, Outeiro de Rei, Palas de Rei, Paradela, Páramo (O), Pastoriza (A), Portomarín, Rábade, Samos, Sarria, Triacastela, Vilalba e Xermade».
ORDE do 5 de setembro de 2013 pola que se modifica a Orde do 16 de maio de 2013 pola que se establecen as bases que regulan as axudas para creación e mellora de empresas de aproveitamentos forestais para o período 2012-2014 e se convocan para o exercicio orzamentario 2013.
Consellería do Medio Rural e do Mar — III. Outras disposicións — 13/09/2013

O día 27 de maio de 2013, a Consellería do Medio Rural e do Mar publicou a Orde do 16 de maio de 2013 pola que se establecen as bases que regulan as axudas para creación e mellora de empresas de aproveitamentos forestais para o período 2012-2014 e se convocan para o exercicio orzamentario 2013.
O artigo 45 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, faculta o órgano concedente da subvención para outorgar, agás precepto en contra contido nas bases reguladoras, unha ampliación do prazo establecido para a presentación da xustificación, que non exceda a metade deste e sempre que con iso non se prexudiquen dereitos de terceiros. As condicións e o procedemento para a concesión da ampliación son os establecidos no artigo 49 da Lei 30/1992, do 26 de novembro, de réxime xurídico das administracións públicas e do procedemento administrativo común.
De acordo co disposto na Lei 1/1983, do 22 de febreiro, reguladora da Xunta e da súa Presidencia e demais normativa concorrente,
Artigo único
Modifícase o artigo 19 da Orde do 16 de maio de 2013 pola que se establecen as bases que regulan as axudas para creación e mellora de empresas de aproveitamentos forestais para o período 2012-2014 e se convocan para o exercicio orzamentario 2013 do seguinte xeito:
«Artigo 19. Prazo de xustificación
O prazo de xustificación finalizará o 30 de novembro de 2013 e o 31 de maio de 2014, segundo a anualidade que corresponda. Poderanse conceder prórrogas de cada anualidade, de acordo co artigo 49 da Lei 30/1992, do 26 de novembro, logo de solicitude razoada realizada cunha antelación superior a dous meses antes do remate do prazo de xustificación».
Santiago de Compostela, 5 de setembro de 2013
ORDE do 30 de agosto de 2013 pola que se modifica a Orde do 9 de agosto de 2013 pola que se aproban os concertos educativos cos centros docentes privados de educación infantil, educación primaria, educación secundaria obrigatoria, educación especial, programas de cualificación profesional inicial e ciclos formativos de graos medio e superior, e se corrixen erros.
Consellería de Cultura, Educación e Ordenación Universitaria — III. Outras disposicións — 17/09/2013

En virtude da Orde do 9 de agosto de 2013 aprobáronse os concertos educativos cos centros docentes privados de educación infantil, educación primaria, educación secundaria obrigatoria, educación especial, programas de cualificación profesional inicial e ciclos formativos de graos medio e superior (Diario Oficial de Galicia núm. 155, do 14 de agosto).
Por Resolución do 23 de agosto de 2013, o conselleiro de Cultura, Educación e Ordenación Universitaria estimou parcialmente o recurso potestativo de reposición interposto polo CPR Plurilingüe Lar de Mos (Pontevedra) contra a devandita orde de aprobación dos concertos educativos para o curso 2013/14 e seguintes.
Así mesmo, no anexo I da orde, no relativo ao concerto de ciclos formativos de graos medio e superior, existen diversos erros materiais que afectan o concello, a denominación dos centros e a denominación das ensinanzas, polo que cómpre realizar a correspondente corrección.
En consecuencia, de conformidade coa Orde da Consellería de Cultura, Educación e Ordenación Universitaria do 14 de febreiro de 2013 (DOG núm. 62, do 1 de abril) pola que se establecen as normas para a aplicación, a partir do curso académico 2013/14, do réxime de concertos educativos previstos na Lei orgánica 2/2006, do 3 de maio, de educación, na Lei orgánica 8/1985, do 3 de xullo, reguladora do dereito á educación, e no Real decreto 2377/1985, do 18 de decembro, polo que se aproba o Regulamento de normas básicas sobre concertos educativos, e en aplicación do artigo 105.2 da Lei 30/1992, do 26 de novembro, de réxime xurídico das administracións públicas e do procedemento administrativo común,
Primeiro. Modificar o anexo I da Orde do 9 de agosto de 2013 pola que se aproban os concertos educativos cos centros docentes privados de educación infantil, educación primaria, educación secundaria obrigatoria, educación especial, programas de cualificación profesional inicial e ciclos formativos de graos medio e superior, no relativo ao concerto do CPR Plurilingüe Lar de Mos (Pontevedra) segundo se detalla no anexo I desta orde.
Segundo. Corrixir os erros advertidos no anexo I da Orde do 9 de agosto de 2013, efecto para o que se publica de novo o concerto de ciclos formativos de graos medio e superior dos centros educativos que se detallan no anexo II desta orde.
Contra esta orde de modificación, que pon fin á vía administrativa, poderase interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, conforme os artigos 8, 10 e 14 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de agosto de 2013
RESOLUCIÓN do 13 de setembro de 2013, da Secretaría Xeral Técnica da Consellería de Sanidade, pola que se dá publicidade aos convenios de colaboración subscritos por esta consellería e polo Servizo Galego de Saúde no segundo cuadrimestre do ano 2013.
Consellería de Sanidade — III. Outras disposicións — 20/09/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xullo) impón a cada Consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior
En consecuencia, e para cumprir esa obriga, por medio da presente resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde nos meses de maio, xuño, xullo e agosto do ano 2013, que se incorpora como anexo a esta resolución.
Santiago de Compostela, 13 de setembro de 2013
ORDE do 5 de setembro de 2013 pola que se modifica a autorización do centro privado Castelao, do concello da Coruña.
Consellería de Cultura, Educación e Ordenación Universitaria — III. Outras disposicións — 20/09/2013

A titular do centro privado Castelao, do concello da Coruña, solicita a supresión de 1 ciclo formativo de grao superior (CS) de Integración social; e autorización para impartir o CS Desenvolvemento de aplicacións multiplataforma.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro.
1. Suprimir un ciclo formativo de grao superior de Integración social e autorizar a implantación do CS Desenvolvemento de aplicacións multiplataforma, no centro privado que se sinala:
Denominación xenérica: centro privado.
Denominación específica: Castelao.
Código do centro: 15032005.
Domicilio: r/ Sinforiano López, 43.
Localidade: A Coruña.
Concello: A Coruña.
Provincia: A Coruña.
Titulares: Mª Carmen e Mª Concepción Amor Alonso.
2. Composición resultante:
Quenda de mañá:
• 1 CS Administración e finanzas (2 unidades para 20 alumnos/as cada unha).
• 1 CS Xestión comercial e marketing (1 unidade para 20 alumnos/as).
Quenda de tarde-noite:
• 1 CS Integración social (1 unidade para 20 alumnos/as).
• 1 CS Desenvolvemento de aplicacións multiplataforma (2 unidades para 30 alumnos/as cada unha).
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de setembro de 2013
ORDE do 13 de setembro de 2013 pola que se amplía o prazo de presentación da documentación xustificativa establecido na Orde do 2 de maio de 2013 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2013 (IN519B).
Consellería de Economía e Industria — III. Outras disposicións — 20/09/2013

O día 8 de maio de 2013 publicouse no
Diario Oficial de Galicia
a Orde do 2 de maio de 2013 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2013 (IN519B).
No artigo 19.1 das bases establécese que os concellos beneficiarios terán ata o 15 de novembro de 2013 para presentar a documentación xustificativa da subvención. Tendo en conta a data de resolución das devanditas axudas, motivada polo elevado volume de solicitudes recibidas, o seu longo proceso de avaliación e resolución, co fin de viabilizar os procesos de execución e xustificación por parte dos beneficiarios resultantes, sen que con iso se cause prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único.
Amplíase ata o día 20 de decembro de 2013 (inclusive) o prazo para a execución e xustificación dos investimentos que foron obxecto de subvención ao abeiro da Orde do 2 de maio de 2013 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2013 (IN519B).
Disposición derradeira
A presente orde entrará en vigor o mesmo día da súa publicación no
Diario Oficial de Galicia
.
Santiago de Compostela, 13 de setembro de 2013
RESOLUCIÓN do 6 de setembro de 2013 pola que se lles dá publicidade aos convenios de colaboración subscritos por esta axencia no segundo cuadrimestre do ano 2013.
Axencia Galega de Infraestruturas — III. Outras disposicións — 19/09/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega, imponlle a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación dos convenios subscritos pola Axencia Galega de Infraestruturas no segundo cuadrimestre do ano 2013 que se incorpora como anexo a esta resolución.
Santiago de Compostela, 6 de setembro de 2013
RESOLUCIÓN do 9 de setembro de 2013, da Dirección Xeral da Función Pública, pola que se emprazan os interesados no recurso contencioso-administrativo PO 152/2013, interposto por María Concepción Carbó González e catro persoas máis.
Consellería de Facenda — III. Outras disposicións — 20/09/2013

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo PO 152/2013, interposto por María Concepción Carbó González, María Teresa Fuentes Tojo, María Cristina Pazo Paniagua, Delia Moya Núñez e María Fátima Fernández Maquieria contra a Resolución do 3 de maio de 2013 pola que se ordena a publicación do Acordo do Consello da Xunta de Galicia, do 2 de maio de 2013 polo que se aproba a relación de postos de traballo da Consellería de Traballo e Benestar (DOG nº 92, do 15 de maio).
En consecuencia, esta dirección xeral acordou nesta data, e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento, que son emprazadas para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia, no prazo de 9 (nove) días, contados desde o seguinte ao da publicación desta resolución no
Diario Oficial de Galicia
.
Santiago de Compostela, 9 de setembro de 2013
CORRECCIÓN de erros. Orde do 10 de setembro de 2013 pola que se establecen as bases reguladoras das axudas, en concorrencia competitiva, para o fomento da primeira forestación de terras non agrícolas, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007/2013, e se convocan para o ano 2013.
Consellería do Medio Rural e do Mar — III. Outras disposicións — 19/09/2013

Advertidos erros na citada orde publicada no
Diario Oficial de Galicia
núm. 177, do 17 de setembro, é necesario efectuar as seguintes correccións:
Publicar os anexos IX, X, XI, XII, XIII, XIV e XV, que se relacionan a seguir, a continuación do anexo VIII, publicado na páxina 36555.
RESOLUCIÓN do 13 de setembro de 2013, da Dirección Xeral da Función Publica, pola que se anuncia a exposición das listaxes provisionais de axudas aprobadas e denegadas dos criterios de repartición do Fondo de Acción Social do exercicio económico 2012, relativos á axuda para a atención de persoas discapacitadas para o persoal da Administración da Xunta de Galicia.
Consellería de Facenda — III. Outras disposicións — 19/09/2013

De conformidade co establecido na norma 7.2 dos criterios de repartición do Fondo de Acción Social para o exercicio económico do ano 2012, relativos á axuda para a atención de persoas discapacitadas, aprobados polo Consello da Xunta de Galicia do 21 de marzo de 2013 e publicados por Resolución da Dirección Xeral da Función Pública do 1 de abril de 2013 (DOG número 68, do 9 de abril), o anuncio de exposición das listaxes provisionais de admitidos e excluídos publicarase no
Diario Oficial de Galicia
.
Dado que nas listaxes preceptivas figuran datos de carácter identificativo, de características persoais, económicos ou de saúde, protexidos pola Lei orgánica 15/1995, do 13 de decembro, de protección de datos de carácter persoal, e cuxa publicación pode lesionar o dereito constitucional á intimidade dos/das solicitantes ou dos/das causantes das axudas, cómpre realizar a publicación coas limitacións e reservas establecidas no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común.
Dando cumprimento ao prescrito, esta dirección xeral
Primeiro. Facer públicas as listaxes provisionais de axudas aprobadas e denegadas dos criterios de repartición do Fondo de Acción Social do exercicio económico 2012, relativos á axuda para a atención de persoas discapacitadas, na páxina web da Dirección Xeral da Función Pública http://funcionpublica.xunta.es/?q=FAS
Para o coñecemento íntegro do acto, os/as solicitantes deberán introducir nos espazos habilitados para o efecto o NIF e mais o código de impresión da súa solicitude.
Segundo. Os/as interesados/as poderán presentar reclamación contra a resolución provisional dos expedientes e, de ser o caso, emendar os defectos causantes da exclusión provisional, no prazo de dez días hábiles que se contarán desde o día seguinte ao da publicación desta resolución no
Diario Oficial de Galicia
, en calquera dos rexistros públicos, oficinas de Correos e demais lugares establecidos no artigo 38 da dita Lei 30/1992, do 26 de novembro, de réxime xurídico das administracións públicas e do procedemento administrativo común.
As reclamacións e achegas de documentos deberán dirixirse ao director xeral da Función Publica, da Consellería de Facenda, no Edificio Administrativo San Caetano número 1, piso 2º, 15770 Santiago de Compostela.
Santiago de Compostela, 13 de setembro de 2013
RESOLUCIÓN do 5 de setembro de 2013, da Dirección Xeral de Traballo e Economía Social, pola que se ordena o rexistro, o depósito e a publicación, no Diario Oficial de Galicia, do acordo de prórroga do convenio colectivo da empresa Editorial La Capital, S.L., extensivo á empresa Artes Gráficas La Capital, S.A.
Consellería de Traballo e Benestar — III. Outras disposicións — 19/09/2013

Visto o acordo de prórroga subscrito entre a parte empresarial e os representantes dos traballadores o 28 de xuño de 2013, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo, a Dirección Xeral de Relacións Laborais
Primeiro. Ordenar o rexistro e o depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, de 18 de novembro).
Segundo. Dispoñer a súa publicación no
Diario Oficial de Galicia
.
Santiago de Compostela, 5 de setembro de 2013
Reunidos na sede social da empresa Editorial La Capital, S.L., sita no polígono de Pocomaco, parcela C-12, da cidade da Coruña, o día 28 de xuño de 2013, as persoas arriba indicadas, compoñentes da representación legal dos traballadores e da parte empresarial, acordaron:
1. Prorrogar o convenio colectivo vixente a día de hoxe, que foi publicado no DOG do 14.5.2008 co número 92, código de convenio 8200663, en todos os seus termos ata o 21.12.2014.
2. O presente acordo formará anexo inseparable do citado convenio colectivo de 2008, para a empresa Editorial La Capital, S.L., extensivo á empresa Artes Gráficas La Capital, S.A., xunto cos demais anexos xa acordados con anterioridade ata esta data.
ORDE do 12 de setembro de 2013 pola que se fixa o prezo de venda ao público dunha publicación editada por esta consellería.
Consellería do Medio Rural e do Mar — III. Outras disposicións — 19/09/2013

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo do informe favorable da Consellería de Facenda, e publicados no
Diario Oficial de Galicia
.
Para cumprir este mandato e despois de emitido o informe favorable da Consellería de Facenda, esta consellería
Artigo 1.
Obxecto
Mediante esta orde establécese o prezo privado pola venda da publicación editada pola Consellería do Medio Rural e do Mar: Guía para a renovación do carné básico de usuarios profesionais de produtos fitosanitarios.
Artigo 2.
Forma de liquidación e pagamento
O pagamento do prezo deberá realizarse no momento de presentar a solicitude da publicación que se relaciona no anexo, como requisito previo e necesario para a realización da entrega conforme o establecido na Orde da Consellería de Economía e Facenda do 29 de xuño de 1994, pola que se regula o procedemento de recadación voluntaria das taxas e dos prezos da Comunidade Autónoma de Galicia.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 12 de setembro de 2013
ORDE do 6 de setembro de 2013 pola que se resolve definitivamente a convocatoria de licenzas por formación para o curso 2013/14 destinadas a funcionarios docentes non universitarios.
Consellería de Cultura, Educación e Ordenación Universitaria — III. Outras disposicións — 18/09/2013

De conformidade co establecido artigo 7 da Orde do 5 de xuño de 2013 (DOG do 14 de xuño) pola que se convocaban licenzas por formación para o curso 2013/14 destinadas a funcionarios docentes non universitarios, esta consellería
Primeiro. Adxudicarlles as licenzas por formación aos profesores que se relacionan no anexo desta orde.
Segundo. De acordo co artigo 2 da orde de convocatoria, ofertáronse sete modalidades de licenzas por formación. Unha non retribuída –a modalidade 0– e 6 modalidades retribuídas. Dentro do período que abrangue o curso académico, os beneficiarios puideron escoller o período de desfrute da licenza de acordo coa duración establecida para cada modalidade na orde de convocatoria.
Terceiro. O profesorado ao cal se lle concede licenza por formación queda obrigado ao cumprimento do exposto no artigo 9 da orde da convocatoria, obrigas dos beneficiarios, e a respectar o recollido no artigo 11, incompatibilidades. Non cumprir o anteriormente exposto dará lugar á activación do contido do artigo 12 da orde de convocatoria, responsabilidades por incumprimento.
Cuarto. Contra esta resolución os interesados poderán interpoñer recurso potestativo de reposición perante o conselleiro de Cultura, Educación e Ordenación Universitaria no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses perante a sala do contencioso-administrativo do Tribunal Superior de Xustiza de Galicia, de conformidade coa Lei 29/1998, reguladora da xurisdición contencioso-administrativa.
Santiago de Compostela, 6 de setembro de 2013
ORDE do 2 de setembro de 2013 pola que se resolve a convocatoria do Plan de mellora de bibliotecas escolares en centros públicos non universitarios de titularidade desta consellería para o curso 2013/14.
Consellería de Cultura, Educación e Ordenación Universitaria — III. Outras disposicións — 18/09/2013

Mediante a Orde do 16 de maio de 2013 (DOG do 29 de maio), a Consellería de Cultura, Educación e Ordenación Universitaria convocou o Plan de mellora de bibliotecas escolares en centros públicos non universitarios de titularidade da consellería para o curso 2013/2014.
Reunida a comisión de valoración prevista no artigo 6 da dita orde, de acordo coa proposta formulada por esta e de conformidade cos artigos 1, 2 e 7 da orde de referencia,
Primeiro. Concederlles as contías que se sinalan nos anexos I e II aos centros incluídos no Plan de mellora de bibliotecas escolares durante o curso 2012/2013, unha vez vistas as memorias de actividades levadas a cabo durante ese ano académico así como as liñas prioritarias de actuación presentadas para o período 2013/2014.
Segundo. Integrar no Plan de mellora de bibliotecas escolares, para o curso 2013/2014, os vinte e tres novos centros seleccionados que se relacionan no anexo III.
Terceiro. Asignar as contías que se detallan nos anexos, destinadas a apoiar os procesos de transformación das bibliotecas en centros de recursos de lectura, información e aprendizaxe, e favorecer as actividades de fomento da lectura e de educación no acceso e uso da información (para o correcto desenvolvemento dos proxectos lectores de centro e o apoio ao tratamento do currículo), de acordo coas liñas prioritarias de actuación presentadas.
Cuarto. Os gastos realizados xustificaranse segundo o previsto no artigo 8 da Orde do 16 de maio de 2013, antes do 9 de xuño de 2014. Con ese mesmo límite de datas deberase presentar unha memoria de actividades segundo o recollido no artigo 8, punto 3, da orde de convocatoria para o acceso ao plan de mellora.
Quinto. A non entrega da memoria e/ou xustificación do gasto no prazo sinalado poderá ser causa de revogación das cantidades asignadas e o centro deberá proceder ao reintegro da cantidade percibida, sen prexuízo das responsabilidades que se lle poidan exixir.
Sexto. O incumprimento total ou parcial dos proxectos ou das condicións que se tiveron en conta para a súa concesión poderá dar lugar á anulación ou modificación da contía do importe concedido.
Santiago de Compostela, 2 de setembro de 2013
RESOLUCIÓN do 17 de setembro de 2013 pola que se concede a acreditación do Comité Autonómico de Ética da Investigación de Galicia e se procede ao nomeamento dos seus membros.
Consellería de Sanidade — II. Autoridades e persoal — 23/09/2013

O Decreto 63/2013, do 11 de abril, polo que se regulan os comités de ética da investigación en Galicia (
Diario Oficial de Galicia
núm. 77, do 22 de abril) ten por obxecto determinar os fins, obxectivos, funcionamento, composición e procedemento de acreditación do Comité Autonómico de Ética da Investigación de Galicia e dos comités territoriais de ética da investigación, como órganos colexiados encargados da valoración ética, metodolóxica e legal dos estudos de investigación con seres humanos, o seu material biolóxico ou os seus datos de carácter persoal no seu respectivo ámbito de actuación.
O 19.8.2013 presentouse perante a Secretaría Xeral Técnica da Consellería de Sanidade unha solicitude para a acreditación do novo Comité Autonómico de Ética da Investigación de Galicia.
Unha vez examinada a documentación presentada xunto coa devandita solicitude, e logo da comprobación do cumprimento do disposto nos artigos 5 e 11.4 do Decreto 63/2013, do 11 de abril, o 13.9.2013 o secretario xeral técnico desta consellería efectuou, de acordo co disposto no artigo 11.7 do dito decreto, unha proposta favorable á acreditación daquel comité.
Por todo o anterior, de conformidade co disposto nos números 4 e 6 do artigo 5, e nos números 1, 8 e 9 do artigo 11, do Decreto 63/2013, do 11 de abril, polo que se regulan os comités de ética da investigación en Galicia, e de acordo coa proposta efectuada pola Secretaría Xeral Técnica desta consellería,
Primeiro. Conceder a acreditación do Comité Autonómico de Ética da Investigación de Galicia, a cal se outorga por un período de catro anos, contados a partir da data da presente resolución.
Segundo. Establecer a sede do Comité Autonómico de Ética da Investigación de Galicia en Santiago de Compostela, no Edificio Administrativo de San Lázaro, s/n, da Consellería de Sanidade.
Terceiro. Nomear como membros do Comité Autonómico de Ética da Investigación de Galicia ás persoas que se relacionan no anexo desta resolución. O seu nomeamento leva implícito o cesamento dos membros do Comité Ético de Investigación Clínica de Galicia.
Santiago de Compostela, 17 de setembro de 2013
RESOLUCIÓN do 6 de setembro de 2013 pola que se ordena a publicación do Acordo do Consello da Xunta de Galicia do 5 de setembro de 2013, polo que se aproba a relación de postos de traballo da Consellería de Economía e Industria.
Consellería de Facenda — III. Outras disposicións — 18/09/2013

A aprobación da relación de postos de traballo da Consellería de Economía e Industria xustifícase pola necesidade da súa adaptación á estrutura orgánica da consellería.
En consecuencia, por proposta da Consellería de Economía e Industria, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 5 de setembro de 2013, adoptou o seguinte
Primeiro. Apróbase a relación de postos de traballo da Consellería de Economía e Industria nos termos que se sinalan nos anexos a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 5 de setembro de 2013, relativo á aprobación da relación de postos de traballo da Consellería de Economía e Industria, coa finalidade de cumprir este acordo, de conformidade coa Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 6 de setembro de 2013
A vixente relación de postos de traballo da Consellería de Economía e Industria substitúese pola seguinte:
CENTRO DE DESTINO: GABINETE DO CONSELLEIRO
CENTRO DE DESTINO: SECRETARÍA XERAL TÉCNICA
CENTRO DE DESTINO: VICESECRETARÍA XERAL
CENTRO DE DESTINO: D. X. DE COMERCIO
CENTRO DE DESTINO: S. X. DE COMERCIO
CENTRO DE DESTINO: D. X. DE INDUSTRIA, ENERXÍA E MINAS
CENTRO DE DESTINO: S. X. DE ENERXÍA
CENTRO DE DESTINO: S. X. DE RECURSOS MINERAIS
CENTRO DE DESTINO: S. X. ADMÓN. INDUSTRIAL
CENTRO DE DESTINO: XEFATURA TERRITORIAL DA CORUÑA
CENTRO DE DESTINO: XEFATURA TERRITORIAL DE LUGO
CENTRO DE DESTINO: XEFATURA TERRITORIAL DE OURENSE
CENTRO DE DESTINO: XEFATURA TERRITORIAL DE PONTEVEDRA
CENTRO DE DESTINO: SERVIZO TERRITORIAL DE VIGO
CENTRO DE DESTINO: S. X. ADM. INDUST.-LAB. OFICIAL CONTRASTACIÓN DE METAIS PRECIOSOS (A CORUÑA)
CENTRO DE DESTINO: XEFATURA TERRITORIAL DA CORUÑA
CENTRO DE DESTINO: XEFATURA TERRITORIAL DE LUGO
CENTRO DE DESTINO: XEFATURA TERRITORIAL DE OURENSE
CENTRO DE DESTINO: XEFATURA TERRITORIAL DE PONTEVEDRA
CÓDIGO - DESCRICIÓN DAS FORMAS DE PROVISIÓN
CÓDIGO - DESCRICIÓN DAS TITULACIÓNS ACADÉMICAS
CÓDIGO - DESCRICIÓN DAS FORMACIÓNS ESPECÍFICAS
CÓDIGO - DESCRICIÓN DOUTRAS ADMINISTRACIÓNS
CÓDIGO - DESCRICIÓN DOS COMPLEMENTOS SALARIAIS
RESOLUCIÓN do 6 de setembro de 2013 pola que se ordena a publicación do Acordo do Consello da Xunta de Galicia do 5 de setembro de 2013, polo que se aproba a modificación da relación de postos de traballo da Consellería de Cultura, Educación e Ordenación Universitaria.
Consellería de Facenda — III. Outras disposicións — 18/09/2013

A aprobación da modificación da relación de postos de traballo da Consellería do Cultura, Educación e Ordenación Universitaria xustifícase polas necesidades organizativas e funcionais da consellería.
En consecuencia, por proposta da Consellería de Cultura, Educación e Ordenación Universitaria, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 5 de setembro de 2013, adoptou o seguinte
Primeiro. Apróbase a modificación da relación de postos de traballo da Consellería de Cultura, Educación e Ordenación Universitaria nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 5 de setembro de 2013, relativo á aprobación da modificación da relación de postos de traballo da Consellería de Cultura, Educación e Ordenación Universitaria, coa finalidade de cumprir ese acordo, de conformidade coa Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 6 de setembro de 2013
Na vixente relación de postos de traballo da Consellería de Cultura, Educación e Ordenación Universitaria prodúcense as seguintes modificacións:
Amortizacións:
– No centro de destino que se relaciona amortízanse os seguintes postos de traballo:
CENTRO DE DESTINO: CENTRO RESIDENCIAL DOCENTE (VIGO)
Creacións:
– Engádese un novo centro de destino cos seguintes postos de traballo de nova creación:
CENTRO DE DESTINO: IES DO MILLADOIRO (AMES)
Nos centros de destino que se relacionan engádense os seguintes postos de traballo de nova creación:
CENTRO DE DESTINO:  CONSERVATORIO PROFESIONAL DE MÚSICA (SANTIAGO DE COMPOSTELA)
CENTRO DE DESTINO: ESCOLA SUP. CONS. E REST. BENS CULTURAIS (PONTEVEDRA)
CENTRO DE DESTINO: IES DE PONTEAREAS
CENTRO DE DESTINO: CENTRO RESIDENCIAL DOCENTE (VIGO)
CÓDIGO - DESCRICIÓN DAS FORMAS DE PROVISIÓN
CÓDIGO - DESCRICIÓN DOUTRAS ADMINISTRACIÓNS
DECRETO 152/2013, do 12 de setembro, polo que se aproba a relación e clasificación de estradas de titularidade municipal do Concello de Parada de Sil.
Consellería de Medio Ambiente, Territorio e Infraestruturas — III. Outras disposicións — 26/09/2013

O artigo 6.b) da Lei 4/1994, do 14 de setembro, de estradas de Galicia, atribúe ao Consello da Xunta de Galicia a competencia para aprobar a relación e clasificación das estradas de titularidade das entidades locais, na falta do correspondente plan.
Con data do 23 de xullo de 2013, a Deputación Provincial de Ourense, por instancia do Concello de Parada de Sil, solicitou á Xunta de Galicia a aprobación da relación de estradas de titularidade municipal do devandito concello, coa petición de que fosen consideradas, para os efectos de clasificación, como redes secundarias, segundo o artigo 10.4 da Lei 4/1994, do 14 de setembro, de estradas de Galicia.
Posteriormente, o 12 de agosto de 2013 a Axencia Galega de Infraestruturas emite informe favorable á proposta da rede do Concello de Parada de Sil.
Na súa virtude, por proposta do conselleiro de Medio Ambiente, Territorio e Infraestruturas e logo da deliberación do Consello da Xunta de Galicia na súa reunión do día doce de setembro de dous mil trece,
Artigo único
Aprobar a relación de estradas de titularidade municipal do Concello de Parada de Sil, que figura como anexo ao presente decreto, clasificadas como estradas secundarias, ao abeiro do artigo 10 da Lei 4/1994, do 14 de setembro, de estradas de Galicia.
Anexo:
Inclúese no anexo que acompaña este decreto unha relación de estradas en que concorren as circunstancias aludidas. Así mesmo, na páxina web da Consellería de Medio Ambiente, Territorio e Infraestruturas (http://www.cmati.xunta.es/tema/c/Infraestruturas_Estradas), atópase á disposición dos interesados un plano onde quedan reflectidas as estradas que se aprobarán como de titularidade municipal do Concello de Parada de Sil.
Santiago de Compostela, doce de setembro de dous mil trece
RESOLUCIÓN do 12 de setembro de 2013, da Secretaría Xeral Técnica e do Patrimonio, pola que se dá publicidade aos convenios de colaboración subscritos por esta consellería no segundo cuadrimestre do ano 2013.
Consellería de Facenda — III. Outras disposicións — 26/09/2013

En virtude do establecido no artigo 11 da Lei 4/2006, do 30 de xuño, de transparencia e boas prácticas na Administración pública galega,
Artigo único
Dar publicidade á relación dos convenios subscritos pola Consellería de Facenda nos meses de maio, xuño, xullo e agosto do ano 2013, que se incorpora como anexo a esta resolución.
Santiago de Compostela, 12 de setembro de 2013
DECRETO 153/2013, do 12 de setembro, polo que se aproba a relación e clasificación de estradas de titularidade municipal do Concello de Manzaneda.
Consellería de Medio Ambiente, Territorio e Infraestruturas — III. Outras disposicións — 26/09/2013

O artigo 6.b) da Lei 4/1994, do 14 de setembro, de estradas de Galicia, atribúe ao Consello da Xunta de Galicia a competencia para aprobar a relación e clasificación das estradas de titularidade das entidades locais, na falta do correspondente plan.
Con data do 2 de maio de 2013, a Deputación Provincial de Ourense, por instancia do Concello de Manzaneda, solicitou á Xunta de Galicia a aprobación da relación de estradas de titularidade municipal do devandito concello, coa petición de que fosen consideradas, para os efectos de clasificación, como redes secundarias, segundo o artigo 10.4 da Lei 4/1994, do 14 de setembro, de estradas de Galicia.
Posteriormente, o 12 de agosto de 2013 a Axencia Galega de Infraestruturas emite informe favorable á proposta da rede do Concello de Manzaneda.
Na súa virtude, por proposta do conselleiro de Medio Ambiente, Territorio e Infraestruturas e logo da deliberación do Consello da Xunta de Galicia na súa reunión do día doce de setembro de dous mil trece,
Artigo único
Aprobar a relación de estradas de titularidade municipal do Concello de Manzaneda, que figura como anexo ao presente decreto, clasificadas como estradas secundarias, ao abeiro do artigo 10 da Lei 4/1994, do 14 de setembro, de estradas de Galicia.
Anexo:
Inclúese no anexo que acompaña este decreto unha relación de estradas en que concorren as circunstancias aludidas. Así mesmo, na páxina web da Consellería de Medio Ambiente, Territorio e Infraestruturas (http://www.cmati.xunta.es/tema/c/Infraestruturas_Estradas), atópase á disposición dos interesados un plano onde quedan reflectidas as estradas que se aprobarán como de titularidade municipal do Concello de Manzaneda.
Santiago de Compostela, doce de setembro dous mil trece
CORRECCIÓN de erros. Decreto 150/2013, do 5 de setembro, polo que se regula a aplicación do sistema voluntario de etiqueta ecolóxica da UE na Comunidade Autónoma de Galicia.
Consellería de Medio Ambiente, Territorio e Infraestruturas — I. Disposicións xerais — 27/09/2013

Advertida a omisión do anexo da referida disposición publicada no
Diario Oficial de Galicia
número 183, do 25 de setembro de 2013, cómpre proceder á súa publicación:
RESOLUCIÓN do 16 de setembro de 2013, da Dirección Xeral de Educación, Formación Profesional e Innovación Educativa, pola que se procede a designar os membros e facer pública a composición da comisión de selección que supervisará e valorará as solicitudes dos aspirantes aos premios de educación secundaria obrigatoria ao esforzo e á superación persoal correspondentes ao curso 2012/13.
Consellería de Cultura, Educación e Ordenación Universitaria — III. Outras disposicións — 25/09/2013

De conformidade co establecido no artigo 10 e na disposición derradeira primeira da Orde do 22 de xullo de 2013, pola que se convocan os premios de educación secundaria obrigatoria ao esforzo e á superación persoal correspondentes ao curso 2012/13 (DOG do 8 de agosto),
Primeiro. Designar os membros da comisión de selección que supervisará e valorará as solicitudes dos aspirantes nos premios de educación secundaria obrigatoria ao esforzo e á superación persoal correspondentes ao curso 2012/13 e facer pública a súa composición, que é a que figura no anexo a esta resolución.
Segundo. Esta resolución entrará en vigor o mesmo día da súa publicación.
Santiago de Compostela, 16 de setembro de 2013
RESOLUCIÓN do 16 de setembro de 2013, da Dirección Xeral de Educación, Formación Profesional e Innovación Educativa, pola que se procede a designar os membros e facer pública a composición do tribunal que elaborará, supervisará e avaliará as probas para a concesión dos premios extraordinarios de educación secundaria obrigatoria ao rendemento académico correspondentes ao curso 2012/13, e se ditan instrucións para a realización das probas correspondentes.
Consellería de Cultura, Educación e Ordenación Universitaria — III. Outras disposicións — 25/09/2013

De conformidade co establecido no artigo 9 e na disposición derradeira primeira da Orde do 22 de xullo de 2013 pola que se convocan os premios extraordinarios de educación secundaria obrigatoria ao rendemento académico correspondentes ao curso 2012/13 (DOG do 8 de agosto),
Primeiro. Designar os membros do tribunal que elaborará, supervisará e avaliará as probas para a concesión dos premios extraordinarios de educación secundaria obrigatoria correspondentes ao curso 2012/13 e facer pública a súa composición, que é a que figura no anexo a esta resolución.
Segundo. Fixar a data, o horario e os lugares de realización das probas e condicións de presentación dos candidatos e candidatas.
1. As probas terán lugar o día 16 de outubro de 2013 de acordo co seguinte horario:
– 9.15 horas, presentación dos candidatos e candidatas.
– 10.00 a 12.00 horas, primeira parte da proba.
– 12.30 a 14.30 horas, segunda parte da proba.
2. Centros nos cales se realizarán as probas.
Provincia da Coruña:
– IES Elviña. Polígono de Elviña, 2ª fase, s/n, A Coruña.
Provincia de Lugo:
– IES Sanxillao. Avda. Fontiñas, nº 171, Lugo.
Provincia de Ourense:
– IES Ramón Otero Pedrayo. Rúa Padre Feixoo, nº 12, Ourense.
Provincia de Pontevedra:
– IES Sánchez Cantón. Avda. Raíña Victoria, Pontevedra.
Terceiro.
Presentación dos candidatos e candidatas
a) Os candidatos e candidatas deberán realizar as probas, con carácter xeral, na provincia a que pertenza o centro educativo en que se atope o seu expediente académico. A Dirección Xeral de Educación, Formación Profesional e Innovación Educativa poderá autorizar cambios de sede por causas debidamente xustificadas.
b) Para a realización das probas os candidatos e candidatas acreditarán a súa identidade co DNI, pasaporte ou calquera outro documento recoñecido en dereito.
Santiago de Compostela, 16 de setembro de 2013
ORDE do 10 de setembro de 2013 pola que se resolve definitivamente a convocatoria de prazas destinadas ao profesorado para a realización de itinerarios formativos para a mellora da súa competencia lingüística e comunicativa, relativos ao Programa integral de aprendizaxe de linguas estranxeiras (PIALE) para o ano 2013.
Consellería de Cultura, Educación e Ordenación Universitaria — III. Outras disposicións — 25/09/2013

De conformidade co establecido no artigo 8 da Orde desta consellería do 1 de marzo de 2013, pola que se convocan prazas destinadas ao profesorado para a realización de itinerarios formativos para a mellora da súa competencia lingüística e comunicativa, relativos ao Programa integral de aprendizaxe de linguas estranxeiras (PIALE) para o ano 2013, esta consellería
Primeiro. Adxudicarlle as actividades formativas ao profesorado que se relaciona no anexo desta orde.
Segundo. As persoas interesadas poden interpoñer recurso potestativo de reposición contra esta resolución ante o conselleiro de Cultura, Educación e Ordenación Universitaria, no prazo dun mes contado a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses ante o Tribunal Superior de Xustiza de Galicia, de conformidade coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 10 de setembro de 2013